Uppbygging í nýjum miðbæ Selfoss er nú í fullum gangi Aðsend mynd Síðustu ár hefur íbúðaverð víða hækkað hraðar á þéttbýlissvæðum utan höfuðborgarsvæðis en innan þess . Í Árborg hefur verð tvöfaldast frá upphafi árs 2015 á sama tíma og verð hækkaði um 49% á höfuðborgarsvæðinu . Svipaða sögu er að segja um Reykjanesbæ þar sem verð hefur hækkað um meira en 90% . Verð á Akranesi og Akureyri hafa einnig hækkað meira en á höfuðborgarsvæðinu að því er fram kemur í nýrri Hagsjá Landsbankans . Á Akureyri er að finna næsthæsta fermetraverð nýbygginga , um 450 þús.kr. , en seldar nýbyggingar , það sem af er ári , eru rúmlega 80 m 2 að stærð þar . Í Reykjanesbæ hafa nýjar íbúðir selst á tæplega 400 þús. kr. á fermetra . Margir þættir hafa áhrif þegar kemur að ákvörðun fólks um búsetusvæði og er lægra íbúðaverð sennilega með þeim veigamestu . Nýbyggingar eru á bilinu 25 - 32% ódýrari á hvern fermetra í nágrannasveitarfélögum höfuðborgarsvæðisins samkvæmt þinglýstum kaupsamningum á árinu og hefur það mjög líklega sterk áhrif á val fólks um búsetusvæði .